वहीं एक दूसरी रिपोर्ट में शोधकर्ताओं ने बताया है कि, करेंसी नोटों में दर्जनों सूक्ष्मजीव होते हैं, जो तपेदिक, अल्सर और डाइसेंटरी सहित अन्‍य कई गंभीर बीमारियों का संक्रमण फैलाने में मदद करते हैं। वैज्ञानिक और औद्योगिक अनुसंधान परिषद (सीएसआईआर) के शीर्ष रैंकिंग संस्थानों में से एक जीनोमिक्स और इंटीग्रेटिव बायोलॉजी संस्थान (आईजीआईबी) के वैज्ञानिकों ने एक अध्‍ययन में पाया कि मुद्रा नोटों पर कम से कम 78 रोगों के सूक्ष्म जीवों के डीएनए और पदचिह्न मौजूद थे। हालांकि इनमें से अधिकतर जीव कवक पाए गए थे, पर इनमें से कुछ बैक्‍टीरिया रोगों के प्रसार में बड़ी भूमिका अदा करते हैं।